झारखंड में सूक्ष्म एवं लघु उद्योगों को बढ़ावा देना जरूरी : के. रवि
उद्योगनिदेशक के. रवि कुमार ने कहा कि हम सब को मिल कर झारखंड के विकास के लिए सूक्ष्म एवं लघु उद्योगों को प्रोत्साहन देना होगा। झारखंड के ऋण-जमा अनुपात को बढ़ाना और सूक्ष्म एवं लघु उद्योगों को वित्त पोषित करने की भी आवश्यकता है। इससे झारखंड में निवेश के अवसर बढ़ेंगे एवं यहां के लोगों का पलायन रुकेगा। उन्होंने कहा कि इस संबंध में आने वाली कठिनाइयों को दूर करने के लिए विभाग द्वारा सिंगल विंडो सिस्टम लागू किया गया है। वे मंगलवार को मुद्रा योजना एवं प्रधानमंत्री रोजगार सृजन कार्यक्रम के तहत झारखंड में लक्ष्यों की प्राप्ति को सुनिश्चित करने हेतु उद्योग निदेशालय एवं राज्य स्तरीय बैंकर्स समिति के संयुक्त तत्वावधान में आयोजित एक कार्यशाला बोल रहे थे।
राज्य स्तरीय बैंकर्स समिति झारखंड के महाप्रबंधक मृत्युंजय कुमार गुप्ता ने बताया कि झारखंड राज्य के सभी बैंकों ने मुद्रा योजना के अंतर्गत विशेष कर शिशु ऋण के तहत विगत वर्षों में काफी अच्छा काम किया है।
hin_Deva hin_Deva hin_Deva